24PES-347

Unión del Pueblo Navarro talde parlamentarioari atxikitako foru parlamentari Raquel Garbayo Berdonces andreak galdera egin du, idatziz erantzun dakion (11-24/PES-00347). Hona hemen galdera hori:

* Bakarrik dauden zenbat adingabe atzerritar iritsi dira eta iritsiko dira behin betiko Nafarroara? Zer zentrok hartuko dituzte horiek? Bakarrik dauden zenbat adingabe atzerritar hartuko ditu zentro bakoitzak?

Hona Nafarroako Gobernuko Eskubide Sozialetako, Ekonomia Sozialeko eta Enpleguko kontseilariak horri buruz ematen duen informazioa:

Nafarroak bakarrik dauden 136 haur eta nerabe migratzaileri ematen die arreta gaur egun gutxi gorabehera.

Urtean zehar bakarrik dauden 170 haur eta nerabe migratzaile iritsi dira gure komunitatera.

Gainera, Nafarroak hamabost adingabe migratzaile hartu behar ditu 2024an, uztailean Tenerifen izandako Haurrei buruzko Konferentzia Sektorialean adingabe migratzaileei erantzuteko adostutako planeko protokoloaren arabera.

Nafarroak konpromisoarekin bat hartu behar dituen hamabost horietatik bost neska iritsi dira jadanik Kanarietatik, eta Martzillako Behaketa eta Harrera egiteko Zentroan daude. Aurreikusten da beste bost mutil etorriko direla Ceutatik, eta beste bost Kanarietatik. Hasiera bateko aurreikuspena da guztiak pasatzea Martzillako Behaketa eta Harrera egiteko Zentrotik.

Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko irailaren 25ean

Eskubide Sozialetako, Ekonomia Sozialeko eta Enpleguko kontseilaria: María Carmen Maeztu Villafranca